Skool afgebrand wat as stemlokaal sou dien | Maroela Media
Skool afgebrand wat as stemlokaal sou dien
'n Skool in Kraaipan buite Mahikeng in Noordwes is na bewering deur 'n groep mense wat van plan is om die verkiesing Woensdag te boikot aan die brand gesteek.
Tlhakajeng Primary School is die afgelope naweek aan die brand gesteek – glo deur 'n groep mense wat die verkiesing weens ontevredenheid oor dienslewering wil boikot. Die skool was een van die stemlokale in die gebied waar kiesers veronderstel was om Woensdag hul stemme uit te bring.
Mpho Motlhabane, die Noordwes se LUR vir gemeenskapsveiligheid en vervoer, het geëis dat 'n ondersoek gedoen word en dat die persone wat vir die brandstigting verantwoordelik is in hegtenis geneem word.
"Om openbare en private eiendom te vernietig is 'n misdaad en ons polisie sal geen steen onaangeroer laat nie. Niemand is bo die reg verhewe nie. As 'n misdaad gepleeg is, moet daar 'n ondersoek wees en sal die oortreders in hegtenis geneem word," het Motlhabane gesê.
"As mense die verkiesing wil boikot, moet hulle nie ander wat wel wil stem kniehalter nie want dit is ook hul demokratiese reg om dit te doen," het die LUR gesê.
"Die verkiesingstydperk is net drie dae lank en wanneer dit verby is, is daar leerders wat so baie van hul skooltyd gaan verloor. En wat my nog meer irriteer is dat mense hierdie tipe goed in die naam van dienslewering doen. Wat het dienslewering met die skool te doen? En nou moet die leerders hieronder ly."
Die Noordwes-polisie het bevestig 'n saak van brandstigting word ondersoek, maar niemand is nog in hegtenis geneem nie.
Die OVK het weereens vandag 'n beroep op gemeenskappe gedoen om hulle te weerhou van gewelddadige betogings wat daarop gemik is om verkiesingsbedrywighede te ontwrig.
Noordwes Verkiesing 2019
Brown pak EFF in hof ná dreigemente
Oos-Kaapse polisie het hande vol met betogings
As mens als moet afbrand omdat mens ongelukkig is, wonder ek waarom is die parlement nog staande. Dalk die sekuriteit?
Mr mpho jy praat soveel waarhede, maar jy sien dis "our piepol" se ding daai… hoe praat jy dan nou so asof jy verbaas en ontsteld is… dis jul eie maaksels daai… hulle is so want julle het hul so gemaak… en julle bly hulle ñ rat voor die oë draai met leë beloftes. Kry maar vir jou… ek dink iemand moet hulle gaan geluk wens dink jy nie?… hulle is dan nou sulke model burgers.
Kla oor verlore skooltyd.
En nou is daar ook nie meer 'n skool nie…
Gaan tik 'IQ' in op Google wat dan gevolg word met verdere inligting. Die resultaat vertel die storie.
Die feit dat die LUR geeis het dat die saak ondersoek moet word, "verdien 'n klop op sy skouer"? — hoewel dit mos as' t ware verwag kan word van die SAP om dit in elk geval te doen. Die gemeenskap kruip seker nou in vrees in bewing weg na die LUR se ver-soek. Hulle gaan beslis ver soek na die skuldiges want nie een van die groep gaan sy/haar vuurhoutjie-hand opsteek om skuldig te pleit nie! Hoe lui die spreekwoord: "Woorde Wek, Voorbeelde Trek". Wonder uit watter kamp kom die branders?